Source: https://tv.nrsr.sk/videokanaly/osoba/8/Michal.%C5%A0ipo%C5%A1
Timestamp: 2020-07-05 04:33:31+00:00

Document:
30.4.2020 o 10:14 hod.
Ďakujem pekne, pán predsedajúci. Vážené panie poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona, ktorým sa dopĺňa zákon č. 540/2001 Z. z. o štátnej štatistike v znení neskorších predpisov, podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady.
Národná rada uznesením č. 101 z 29. apríla 2020 pridelila vládny návrh zákona na prerokovanie týmto výborom: ústavnoprávnemu výboru a výboru pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady.
Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor uznesením č. 30 z 30. apríla 2020 s návrhom zákona súhlasil a odporučil ho Národnej rade schváliť. Výbor pre verejnú správu a regionálny rozvoj uznesením č. 13 z 30. apríla 2020 s návrhom zákona súhlasil a odporučil ho Národnej rade Slovenskej republiky schváliť s pripomienkou. Z uznesení výborov Národnej rady uvedených pod bodom III spoločnej správy vyplynul jeden pozmeňujúci a doplňujúci návrh. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: hlasovať o jedinom bode s odporúčaním gestorského výboru schváliť.
Gestorský výbor na základe stanovísk výborov odporúča Národnej rade predmetný návrh zákona schváliť v znení schváleného pozmeňujúceho a doplňujúceho návrhu uvedeného v tejto spoločnej správe. Spoločná správa výborov Národnej rady bola schválená uznesením gestorského výboru č. 14 z 30. apríla 2020. Týmto uznesením ma výbor zároveň poveril ako spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov.
Pán predsedajúci, skončil som, môžte otvoriť rozpravu.
Vystúpenie spoločného spravodajcu 30.4.2020 10:14 - 10:16 hod.
Vystúpenie s procedurálnym návrhom 29.4.2020 18:35 - 18:36 hod.
Poprosím, pán predsedajúci, aby ste trošku ukľudnili poslancov. (Vstup predsedajúceho.)
Poprosím vás o kľud, aby ste počuli.
Šipoš, Michal, poslanec NR SR
Milí kolegovia, kolegyne, dnes si Slovensko pripomína smutné výročie. Pred 24 rokmi, presne 29. apríla 1996 na križovatke...
Milí kolegovia, kolegyne, dnes si Slovensko pripomína smutné výročie. Pred 24 rokmi, presne 29. apríla 1996 na križovatke bratislavských ulíc Botanická, Karloveská a Devínska cesta vybuchlo auto s bývalým policajtom Róbertom Remiášom. Išlo o spojku so svedkom únosu vtedajšieho prezidentovho syna Michala Kováča mladšieho. Za jeho vraždu dodnes nikto nepyká a napriek uplynutiu premlčacej doby vyšetrovanie pokračuje ďalej. Tlak verejnosti spôsobil, že pred troma rokmi parlament zrušil amnestie, ktoré v tejto súvislosti s vyšetrovaním únosu prezidentovho syna udelil vtedajší premiér Vladimír Mečiar. Chcem vás poprosiť o minútu ticha.
Vystúpenie 29.4.2020 18:27 - 18:29 hod.
Ďakujem veľmi pekne. Vážený pán predsedajúci, vážené panie poslankyne, vážení páni poslanci, Výbor Národnej rady pre verejnú správu a regionálny rozvoj ma určil za spravodajcu k vládnemu návrhu zákona, ktorým sa dopĺňa zákon č. 540/2001 Z. z. o štátnej štatistike v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona.
Skrátené...
Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Zo znenia vládneho návrhu zákona je zrejmý účel tejto navrhovanej úpravy.
V súlade s rozhodnutím predsedu Národnej rady navrhujem, aby vládny návrh zákona prerokovali výbory: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali ihneď.
Pán predsedajúci, skončil som. Otvorte, prosím, rozpravu.
Vystúpenie v rozprave 29.4.2020 18:07 - 18:09 hod.
Ďakujem veľmi pekne. Vážený pán predseda, vážené pani poslankyne, vážení páni poslanci, pán predsedajúci, pani ministerka, predseda Národnej rady Slovenskej republiky rozhodnutím č. 76 z 29. apríla 2020 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 540/2001 Z. z. o štátnej štatistike v znení neskorších predpisov (tlač 79) na prerokovanie Výboru Národnej rady Slovenskej republiky pre...
Ďakujem veľmi pekne. Vážený pán predseda, vážené pani poslankyne, vážení páni poslanci, pán predsedajúci, pani ministerka, predseda Národnej rady Slovenskej republiky rozhodnutím č. 76 z 29. apríla 2020 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 540/2001 Z. z. o štátnej štatistike v znení neskorších predpisov (tlač 79) na prerokovanie Výboru Národnej rady Slovenskej republiky pre verejnú správu a regionálny rozvoj v termíne ihneď.
Výbor Národnej rady Slovenskej republiky pre verejnú správu a regionálny rozvoj prerokoval návrh vlády na skrátené legislatívne konanie na svojej schôdzi dňa 29. apríla 2020. Výbor svojím uznesením č. 12 z 29. apríla 2020 súhlasil s návrhom vlády na skrátené legislatívne konanie a odporučil Národnej rade Slovenskej republiky s návrhom vlády na skrátené legislatívne konanie vysloviť súhlas s tým, že prvé, druhé a tretie čítanie k vládnemu návrhu zákona, ktorým sa dopĺňa zákon č. 540/2001 Z. z. o štátnej štatistike v znení neskorších predpisov, sa uskutoční na 6. schôdzi Národnej rady Slovenskej republiky.
Vážený pán predsedajúci, skončil som, otvorte, prosím, rozpravu.
Vystúpenie s faktickou poznámkou 7.4.2020 19:06 - 19:07 hod.
Ďakujem veľmi pekne za slovo. Ja by som chcel uistiť pána poslanca Ferenčáka, že určite tento návrh nie je komplikáciou, samozrejme, mysleli sme aj na malé obce, konkrétne aj v našom klube sú primátori a starostovia aj malých obcí, konkrétne aj pani Pleštinská ako predkladateľka je starostkou malej obce.
Čiže ja som veľmi vďačný, že sme vyvinuli na to veľa energie, dali sme dostatočný čas, aby sme zaangažovali čo najviac starostov,...
Čiže ja som veľmi vďačný, že sme vyvinuli na to veľa energie, dali sme dostatočný čas, aby sme zaangažovali čo najviac starostov, primátorov, poslancov či mestských, obecných zastupiteľstiev, ale aj VÚC-ky. Rokovali sme so ZMOS-om, ZOMOS-om, Úniou miest, so starostami. Čiže dali sme dostatočný priestor a ja chcem povedať, že, myslím si, že v tejto dobe a na tomto mieste sme urobili maximum pre to, aby ten návrh bol čo najlepší a aby jednoducho už mohol byť v praxi.
Vystúpenie s faktickou poznámkou 2.4.2020 14:54 - 14:54 hod.
Ďakujem veľmi pekne. Je to hlavne kvôli tomu, aby sme to prispôsobili, aby neboli len hasiči a Záchranná horská služba, ale aby aj policajti mali rovnaké pravidlá a rovnaké teda tie výhody alebo jednoducho, aby mohli aj oni využívať to, čo som čítal.
A čo sa týka tej druhej otázky, že čo sa stane, ak teda sa rozhodne nenastúpiť, tak potom tu musí v zákone, ktorý je platný podľa legislatívy, teda ak určite sa myslia na tieto veci podľa...
A čo sa týka tej druhej otázky, že čo sa stane, ak teda sa rozhodne nenastúpiť, tak potom tu musí v zákone, ktorý je platný podľa legislatívy, teda ak určite sa myslia na tieto veci podľa toho, čo som počul pána ministra, keď som si to preveroval, takže pôjde sa normálne podľa zákona.
Vystúpenie v rozprave 2.4.2020 14:46 - 14:53 hod.
Dobrý deň, ďakujem veľmi pekne. Pán predsedajúci, drahé kolegyne, kolegovia, dovoľte, aby som vám predstavil pozmeňujúci návrh a vysvetlil vám, o čo ide.
Pozmeňujúcim návrhom sa navrhuje explicitne uviesť, že služobné voľno s nárokom na služobný príjem vo výške 100 % sa poskytne policajtovi iba v prípade, ak mu bola karanténa nariadená v súvislosti s výkonom jeho štátnej služby. Navrhuje sa, aby policajtom, rovnako ako hasičom a...
Pozmeňujúcim návrhom sa navrhuje explicitne uviesť, že služobné voľno s nárokom na služobný príjem vo výške 100 % sa poskytne policajtovi iba v prípade, ak mu bola karanténa nariadená v súvislosti s výkonom jeho štátnej služby. Navrhuje sa, aby policajtom, rovnako ako hasičom a príslušníkom Horskej záchrannej služby, sa poskytovalo služobné voľno s nárokom na služobný príjem počas krízovej situácie aj v prípadoch, kedy sa osobne a celodenne starajú o dieťa do 11 rokov veku alebo o rodinného príslušníka, manžela alebo manželku, v súvislosti s riadenou karanténou.
Na základe takto poskytnutého služobného voľna sa navrhuje, aby sa policajtovi poskytol služobný plat vo výške 75 % z posledného priznaného služobného platu.
Zároveň sa navrhuje vylúčiť súbeh poskytovania služobného voľna alebo pracovného voľna, resp. vyplácanie ošetrovného inej oprávnenej osobe z toho istého dôvodu v tom istom prípade.
Taktiež sa navrhuje, aby počas krízovej situácie mohol nadriadený nariadiť policajtovi nástup do výkonu štátnej služby, ak budú vyhlásené bezpečnostné opatrenia, a takýto nástup do služby je v dôležitom záujme výkonu štátnej služby.
Aj v prípade hasičov a príslušníkov Horskej záchrannej služby sa navrhuje poskytovať platené služobné voľno vo výške 100 % iba v prípade, ak mu bola karanténa nariadená v súvislosti s výkonom jeho štátnej služby, a aby v prípade osobnej a celodennej starostlivosti o dieťa a rodinného príslušníka dostávali rovnako ako policajti 75 % služobného platu.
Teraz prečítam pozmeňujúci návrh. Pozmeňujúci a doplňujúci návrh poslanca Národnej rady Slovenskej republiky Michala Šipoša k vládnemu návrhu zákona o niektorých opatreniach v pôsobnosti Ministerstva vnútra Slovenskej republiky v súvislosti s ochorením COVID-19 (tlač 38).
1. V čl. VI v druhom bode § 287 sa v texte ustanovenia za slová „COVID-19" vkladajú slová „(ďalej len „krízová situácia")" a za slovo „karantény" sa vkladajú slová „v súvislosti s výkonom štátnej služby".
2. V čl. VI v druhom bode § 287 sa doterajší text § 287 označuje ako odsek 1 a dopĺňa sa odsekmi 2 až 7, ktoré znejú:
"(2) Policajtovi počas krízovej situácie nadriadený poskytne služobné voľno s nárokom na služobný plat od prvého dňa potreby osobnej a celodennej starostlivosti o dieťa do dovŕšenia jedenásteho roku veku, ak detské výchovné zariadenie, v ktorého starostlivosti dieťa inak je, alebo škola, do ktorej chodí, boli uzatvorené podľa nariadenia príslušných orgánov, a to najdlhšie do dňa ich opätovného otvorenia, alebo ak dieťa nemôže byt' pre nariadenú karanténu v súvislosti" (v starostlivosti, pozn. red.) "detského výchovného zariadenia alebo dochádzať do školy, a to najdlhšie do dňa ukončenia nariadenej karantény, alebo ak osoba, ktorá sa inak o takéto dieťa stará, ochorela alebo jej bola nariadená karanténa, a to najdlhšie do dňa ukončenia nariadenej karantény alebo do dňa ukončenia ochorenia.
(3) Policajtovi počas krízovej situácie nadriadený poskytne služobné voľno s nárokom na služobný plat od prvého dňa potreby osobnej a celodennej starostlivosti o dieťa, manžela alebo manželku, ak zariadenie sociálnych služieb, v ktorom sa takejto osobe poskytuje sociálna služba ambulantnou formou alebo pobytovou formou, bolo rozhodnutím príslušných orgánov uzavreté alebo v ňom bolo nariadené karanténne opatrenie.
(4) Policajtovi, ktorému bolo poskytnuté služobné voľno podľa odsekov 2 a 3, patrí služobný plat vo výške 75 % z posledného priznaného služobného platu.
(5) Služobné voľno podľa odsekov 2 a 3 sa policajtovi neposkytne, ak sa za starostlivosť o člena rodiny uvedeného v odsekoch 2 a 3 vypláca ošetrovné podľa osobitného predpisu alebo poskytuje služobné voľno alebo pracovné voľno inej osobe, ktorá sa o takého člena rodiny v tomto čase a z tohto dôvodu stará; splnenie podmienky nároku na služobné voľno policajt preukáže čestným vyhlásením.
(6) Policajtovi, ktorému vznikol nárok na služobné voľno z dôvodu podľa odseku 2 pred nadobudnutím účinnosti tohto zákona, tento nárok zanikol počas krízovej situácie pred nadobudnutím účinnosti tohto zákona a potreba starostlivosti o dieťa trvá aj po nadobudnutí účinnosti tohto zákona, vzniká nárok na služobné voľno s nárokom na služobný plat podľa tohto zákona aj za obdobie potreby starostlivosti, za ktoré nevznikol nárok na služobné voľno pred nadobudnutím účinnosti tohto zákona.
(7) Policajtovi, ktorému bolo poskytnuté služobné voľno podľa odsekov 2 a 3, môže nadriadený po vyhlásení bezpečnostného opatrenia v súvislosti s krízovou situáciou prerušiť čerpanie služobného voľna a nariadiť nástup do výkonu štátnej služby, ak je to v dôležitom záujme výkonu štátnej služby. Nadriadený oznámi policajtovi nástup do výkonu štátnej služby podľa predchádzajúcej vety najneskôr 24 hodín vopred."
3. V čl. IX druhom bode § 209j ods. 1 sa za slovo „karantény" vkladajú slová „v súvislosti s výkonom štátnej služby".
4. V čl. IX druhom bode § 209j sa za odsek 3 vkladá nový odsek 4, ktorý znie:
"(4) Príslušníkovi, ktorému bolo poskytnuté platené služobné voľno podľa odsekov 2 a 3, patrí služobný plat vo výške 75 % z posledného priznaného služobného platu podľa § 103 ods. 4."
Vystúpenie s faktickou poznámkou 20.3.2020 13:15 - 13:17 hod.
Ďakujem pekne za slovo. Ja by som chcel poprosiť pána poslanca Fica, ja rozumiem tomu, že on potreboval sa prihovoriť svojim voličom a potreboval im povedať to, že niekto tu je mafián a niekto je veľmi zlý človek a potreboval dať ten politický svoj odkaz.
Ale ja by som chcel odkázať aj všetkým iným ľuďom, ktorí nevolili SMER, ktorí volili aj iné strany, aby si jednoducho uvedomili aj to, čo už v minulosti Robert Fico povedal a...
Ale ja by som chcel odkázať aj všetkým iným ľuďom, ktorí nevolili SMER, ktorí volili aj iné strany, aby si jednoducho uvedomili aj to, čo už v minulosti Robert Fico povedal a nedodržal. Bol tu jeden výrok o tom, ako hovoril, že on už v roku 2014 v politike nebude. Pokiaľ viem, stále tu sedí, je tu.
Potom tu bol ďalší výrok, ktorý spomínal pán Sulík, pán Pčolinský, v TA3, kde hovoril, že on keby už bol, raz skončila jeho moc, on by si nesadol do opozičnej lavice a nevykrikoval by. To bol druhý sľub, resp. druhá jeho veta, ktorú hovoril a nedodržal ju.
A čo sa týka pána Blahu, pána poslanca Blahu, tak keď nechodí pán poslanec Fico na Facebook, tak ja mu odporúčam, aby si išiel pozrieť profil pána Blahu, aby si prečítal všetky tie statusy, všetky tie škaredé, nepravdivé, klamlivé slová o rôznych ľuďoch, kde velebí totalitné režimy. Kde jednoducho sám si do svojich úst klame, sám hovorí veci, ktoré sú nepravdivé. A keď Robert Fico toto nevidí, tak ja mu odporúčam, aby si to pozrel, aby si to naštudoval a potom si uvedomí, kto je v skutočnosti pán poslanec Blaha.

References: § 79
 § 73
 § 287
 § 287
 § 287
 § 209
 § 209
 § 103